CELEX: 62010CA0007
Language: hu
Date: 2012-03-29 00:00:00
Title: C-7/10. és C-9/10. sz. egyesített ügyek: A Bíróság (első tanács) 2012. március 29-i ítélete (a Raad van State (Hollandia) előzetes döntéshozatal iránti kérelmei) — Staatssecretaris van Justitie kontra Tayfun Kahveci (C-7/10), Osman Inan (C-9/10) (EGK-Törökország társulási megállapodás — Tartózkodási jog — Honosított török munkavállaló családtagjai — A török állampolgárság megtartása — A honosítás időpontja)

26.5.2012   
            
            
               HU
            
            
               Az Európai Unió Hivatalos Lapja
            
            
               C 151/3
            
         A Bíróság (első tanács) 2012. március 29-i ítélete (a Raad van State (Hollandia) előzetes döntéshozatal iránti kérelmei) — Staatssecretaris van Justitie kontra Tayfun Kahveci (C-7/10), Osman Inan (C-9/10)
   (C-7/10. és C-9/10. sz. egyesített ügyek) (1)
   
   (EGK-Törökország társulási megállapodás - Tartózkodási jog - Honosított török munkavállaló családtagjai - A török állampolgárság megtartása - A honosítás időpontja)
   2012/C 151/04
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperes: Staatssecretaris van Justitie
   
      Alperesek: Tayfun Kahveci (C-7/10), Osman Inan (C-9/10)
   
      Tárgy
   
   Előzetes döntéshozatal iránti kérelmek — Raad van State — Az Európai Gazdasági Közösség és Törökország közötti társulás létrehozásáról szóló megállapodással létesített Társulási Tanács által elfogadott, a társulás fejlesztéséről szóló, 1980. szeptember 19-i 1/80 határozat 7. cikkének az értelmezése — Valamely tagállam rendes munkaerőpiacához tartozó török munkavállaló családtagjainak tartózkodási joga — Honosított, azonban török állampolgárságát megőrző török munkavállaló családtagjai — A honosítás időpontja
   
      Rendelkező rész
   
   Az Európai Gazdasági Közösség és Törökország közötti társulás létrehozásáról szóló megállapodással létesített Társulási Tanács által elfogadott, a társulás fejlesztéséről szóló, 1980. szeptember 19-i 1/80 határozat 7. cikkét úgy kell értelmezni, hogy valamely tagállam rendes munkaerőpiacához tartozó török munkavállaló családtagjai azután is hivatkozhatnak e rendelkezésre, hogy e munkavállaló a török állampolgárság megtartása mellett megszerezte a fogadó tagállam szerinti állampolgárságot.
   
      (1)  HL C 63., 2010.3.13.